Byretten kendelse, hvori der ikke skete varetægtsfængsling af to allerede varetægtsfængslede sigtede, ændret således, at der sker varetægtsfængsling i sag om forsøg på manddrab
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;
Liv og legeme;

ØSTRE LANDSRETS RETSBOG
____________

Den 30. september 2013 holdt Østre Landsret møde i retsbygningen, Bredgade 42,

Køben-havn.

Som dommere fungerede landsdommerne John Mosegaard, Anne Louise Bormann og

Lis-beth Adserballe (kst.), førstnævnte som rettens formand.

Som protokolfører fungerede kontorfuldmægtig Medarbejder ved retten.

Der foretoges   

13. afd. nr. S-2836-13:

Anklagemyndigheden

mod

1) Anholdte 1

(CPR nr. (Født 1980))

(advokat Pia Nøddebo Jensen, besk.)

2) Anholdte 2

(CPR nr. (Født 1991))

(advokat Andro Vrlic, besk.)

Ingen var indkaldt eller mødt.

Der fremlagdes udskrift af retsbogen fra Københavns Byret af 20. september 2013,

ankla-gemyndighedens  kæreskrift af 20. september 2013, kæresvarskrift af 30.

september 2013



- 2 -

vedrørende Anholdte 1 og kæresvarskrift af 30. april 2013 vedrørende Anholdte 2.

Anklagemyndigheden har kæret kendelse af 20. september 2013, hvorved Anholdte 1

og Anholdte 2, der er sigtet for forsøg på manddrab efter straffelovens § 237, jf. § 21,

ikke blev varetægtsfængslet.   

Anklagemyndigheden har nedlagt påstand om, at de sigtede varetægtsfængsles i

medfør af retsplejelovens § 762, stk. 1, nr. 3, i 4 uger, idet betingelserne herfor er

opfyldt i den kon-krete sag, også selv om de pågældende p.t. er fængslet i en sag

vedrørende overtrædelse af straffelovens § 192 a ved retten i Glostrup.   

Efter votering afsagdes

k e n d e l s e:

Landsretten er af de af byretten anførte grunde enig i, at der er begrundet mistanke

om, at Anholdte 1 og Anholdte 2 har gjort sig skyldige i den rejste sigtelse.   

Også selv om, Anholdte 1 og Anholdte 2 er varetægtsfængslet i en anden sag, finder

landsretten, at der kan ske varetægtsfængsling på grundlag af den nu rejste sigtelse.

Under hensyn til at der er tale om banderelateret kriminalitet, og at der er

medgernings-mænd på fri fod, finder landsretten, at der er bestemte grunde til at

antage, at de sigtede vil vanskeliggøre forfølgningen i sagen, navnlig ved at påvirke

eller advare andre. Betingel-serne i retsplejelovens § 762, stk. 1, nr. 3, er herefter

opfyldt.   

Det forventes, at der inden for fristen for varetægtsfængslingen sker bl.a. genafhøring

af vidner, gennemgang af overvågning og telehistorik, parade- og fotokonfrontationer

særligt med henblik på at få fastslået hvem de øvrige medgerningsmænd er, jf.

retsplejelovens § 764, stk. 4, 3. pkt.

T h i b e s t e m m e s :   

Byrettens kendelse ændres, således at Anholdte 1 og Anholdte 2 varetægtsfængsles.   



- 3 -

Fristen for varetægtsfængslingen fastsættes af byretten.   

Sagen sluttet.

Retten hævet.

(Sign.)